Diari Oficial de la Generalitat Valenciana


Sumari del DOGV 4336, del 16-09-2002 (2002/9781)

RESOLUCIÓ de 3 de setembre de 2002, de la Subsecretaria de Promoció Cultural, per la qual s'adjudica una beca de col·laboració en didàctica museística, vacant com a conseqüència d'una renúncia.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4336

Data del DOGV
:   16-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9781


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 3 de setembre de 2002, de la Subsecretaria de Promoció Cultural, per la qual s'adjudica una beca de col·laboració en didàctica museística, vacant com a conseqüència d'una renúncia. [2002/Q9781]
  
Per la Resolució de 25 de març de 2002, de la Subsecretaria de Promoció Cultural (DOGV núm. 4.233, de 22.04.2002), es va concedir a Maria Elvira Mocholí Martínez una beca de col·laboració en didàctica museística, amb la finalitat de participar en tasques de preparació i execució de plans i activitats de didàctica del Museu de Belles Arts de València, convocada per l'Orde de 18 de desembre de 2001, de la Conselleria de Cultura i Educació (DOGV núm. 4.172, de 21.01.2002).
  
Amb data 31 d'agost de 2002, Ma. Elvira Mocholí Martínez sol·licita a través d'un escrit dirigit a la Gerència del Museu de Belles Arts de València la renúncia a la concessió de la beca de referència a partir de l'1 de setembre de 2002.
  
Com a següent aspirant a la beca, en l'expedient consta, segons la valoració reflectida en l'acta II per la comissió qualificadora dels mèrits dels sol·licitants a la participació en el concurs públic indicat, Carmen Victoria Ripoll Jareño.
  
Per tot això, la subsecretària, d'acord amb el que disposen les bases de l'orde de convocatòria, de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de la delegació efectuada pel conseller de Cultura i Educació en la subsecretària de Promoció Cultural en la disposició final primera de l'Orde de 18 de desembre de 2001 (DOGV núm. 4.172, de 21.01.2002), per la qual es convoca un concurs públic per a la concessió de dos beques d'investigació per a concloure la catalogació dels fons del Museu de Belles Arts de València, dos beques de col·laboració bibliogràfica per a participar en les labors d'organització i informatització de la seua biblioteca, i una altra beca de col·laboració en didàctica museística per a participar en les labors de preparació i execució de plans i activitats de didàctica del Museu, delegació que la faculta per a resoldre la concessió d'estes beques i que l'autoritza a dictar les resolucions oportunes per al desplegament i l'execució de la dita orde, resol:
  
Acceptar la renúncia presentada per Maria Elvira Mocholí Martínez a la beca de col·laboració en didàctica museística, amb efectes des de l'1 de setembre de 2002.
  
Adjudicar la beca de col·laboració en didàctica museística per a participar en tasques de preparació i execució de plans i activitats de didàctica del Museu a Carmen Victoria Ripoll Jareño.
  
El període de realització de la beca adjudicada per substitució serà el comprés entre el 9 de setembre de 2002 i el 31 de desembre de 2002, amb la dotació mensual que reste del crèdit disponible per la renúncia objecte de la present resolució.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes, a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.